Egymilliárd euró a spanyolországi olajfolt eltüntetése
Legalább egymilliárd eurójába kerül a spanyol kormánynak a spanyol partoknál levõ olajszennyezõdés feltisztítása. A Prestige nevû tankhajó novemberben süllyedt el, azóta több ezer tonna olaj folyt a tengerbe Spanyolországnál.
Az elõzetes becslések szerint egymilliárd euróba kerül a spanyol partok közelében elsüllyedt tankerbõl kifolyt olaj feltakarítása. Ugyanakkor a spanyol pénzügyminiszter, Cristobal Montoro, egy parlamenti bizottság elõtt azt mondta, hogy nem szabnak határt a természeti környezet helyreállítási költségeinek. Montoro az Európai Bizottság elnökénél uniós segélyekért is folyamodott. 500 millióba kerül a tenger, 350 millióba a partvidék megtisztítása, 75 millió euró egy helyi nemzeti park helyzreállítása és további 75 millió egyéb munkálatok költsége lesz.

A Prestige olajtanker, amely 77 ezer tonna üzemanyagot szállított, november 19-én tört ketté és süllyedt el, több száz kilométeres olajfoltot hagyva a spanyol és francia partok mentén. A spanyol kormány adócsökkentést és külön támagatásokat ígért azoknak, akiket érint az olajszennyezõdés. A munka nagy részét önkéntesek és katonák végzik. A katasztrófa halászati üzemek bezárásával fenyeget és szakértõk szerint a spanyolországi turizmust is visszavetheti.
olaj olajfolt Prestige Spanyolország olajszennyezõdés